“จีน” เปิดตัวเลขส่งออก มี.ค. ขยายตัว รับดีมานด์ฟื้นตัว
“สำนักข่าวบลูมเบิร์ก” เผยถึง การส่งออกของจีนพุ่ง 14.8% เกินคาดในเดือนมี.ค. เมื่อเทียบเป็นรายปี เนื่องจากอุปสงค์จากประเทศเอเชียส่วนใหญ่และจากยุโรปปรับตัวดีขึ้น 
“สำนักข่าวบลูมเบิร์ก” เผยถึง การส่งออกของจีนพุ่งขึ้นเกินคาดในเดือนมี.ค. เนื่องจากอุปสงค์จากประเทศเอเชียส่วนใหญ่และจากยุโรปปรับตัวดีขึ้น
13 เม.ย. 2566

สำนักข่าวบลูมเบิร์ก รายงานว่า การส่งออกของจีนพุ่งขึ้นเกินคาดในเดือนมี.ค. เนื่องจากอุปสงค์จากประเทศเอเชียส่วนใหญ่และจากยุโรปปรับตัวดีขึ้น ในขณะที่โรงงานต่าง ๆ ในจีนเริ่มดำเนินการผลิตอีกครั้ง ซึ่งเป็นแรงหนุนต่อแนวโน้มเศรษฐกิจ
ทั้งนี้ สำนักงานศุลกากรจีนเปิดเผยว่า การส่งออกของจีนพุ่งขึ้น 14.8% ในเดือนมี.ค.เมื่อเทียบเป็นรายปี ซึ่งส่วนหนึ่งเป็นผลมาจากการส่งออกที่เพิ่มขึ้นไปยังประเทศในเอเชียตะวันออกเฉียงใต้ และอุปสงค์ที่ฟื้นตัวจากเกาหลีใต้และยุโรป ขณะที่บรรดานักเศรษฐศาสตร์คาดไว้ว่า การส่งออกอาจลดลงมากกว่า 7% ในเดือนมี.ค. ซึ่งตัวเลขส่งออกที่แท้จริงกับตัวเลขคาดการณ์นั้นแตกต่างกันมากที่สุดนับตั้งแต่ปี 2561
ส่วนการนำเข้าของจีนลดลง 1.4% ในเดือนมี.ค. ส่งผลให้ยอดเกินดุลการค้าของจีนอยู่ที่ระดับ 8.82 หมื่นล้านดอลลาร์ในเดือนมี.ค.